**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 15.12.2023, ora 08.00 – 16.12.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 16.12.2023, ora 07.00**

**RÂURI**

Debitele au fost în scădere, exceptând cursurile mijlocii și inferioare ale Mureșului, Timișului, Bistriței (afluent al Siretului) și cursurile inferioare ale Someşului ,Crasnei, Barcăului și Crișului Negru unde au fost în creștere datorită propagării.

Pe râurile din bazinele hidrografice: Jiu, Olt, Vedea, Argeș, Ialomiţa, Siret, Prut și pe cele din Dobrogea, debitele au fost în general staționare.

Debitele se situează la valori peste mediile multianuale lunare pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Cerna, bazinele superioare ale Jiului, Oltului, Bistriței (afluent al Siretului), Trotușului şi Prutului.

Pe celelalte râuri debitele se situează la valori cuprinse între 30-90% din normalele lunare şi mai mici (sub 30%) pe râurile din bazinele hidrografice: Bârlad, Jijia, Tazlău și pe unii afluenți din bazinele inferioare ale Jiului şi Oltului.

Formațiunile de gheață (gheață la maluri), existente au fost în restrângere, diminuare și eliminare, fiind prezente în bazinul superior al Moldovei și pe unii afluenți ai Bistriței (afluent al Siretului) și Trotuşului.

Se situează peste:

- **COTA DE PERICOL** râul Crasna la stația hidrometrică Domăneşti (550+52)-jud.SM;

- **COTELE DE INUNDAȚIE** râurile la stațiile hidrometrice: Tur – Turulung (420+35)-jud. SM, Tur – Micula (310+88)-jud. SM și Crasna – Berveni (590+81)-jud. SM;

- **COTELE DE ATENȚIE** râurile la stațiile hidrometrice: Tur – Călineşti Oaş (350+63)-jud. SM, Barcău – Marghita (250+47)-jud. BH, Barcău – Sălard (510+74)-jud. BH, Crişul Negru – Talpoş (680+35)-jud. BH, Crișul Negru – Zerind (600+67) – jud. AR.

Este în vigoare **AVERTIZAREA HIDROLOGICĂ** nr. 130 din 15.12.2023.

Debitele vor fi în scădere, exceptând râurile din bazinele hidrografice: Jiu, Olt, Vedea, Argeș, Ialomița, Siret, Prut și cele din Dobrogea unde vor fi staționare și cursurile inferioare ale Someșului și Mureșului unde vor fi în creștere prin propagare.

Formațiunile de gheață (gheață la maluri), existente, vor fi în restrângere, diminuare și eliminare.

Ca urmare a propagării viiturilor formate anterior se vor menține peste **COTELE DE APĂRARE,** cursurile inferioare ale râurilor: Tur, Crasna, Barcău și Crișul Negru.

Se menține în vigoare **AVERTIZAREA HIDROLOGICĂ** nr. 130 din 15.12.2023, până la ora 24:00.

**DUNĂRE**

Debitul la intrarea în țară (secțiunea Baziaș) în intervalul 15.12.2023 – 16.12.2023 a fost în creştere, având valoarea de 7800 m3/s, peste media multianuală a lunii decembrie 5200 m3/s.

În aval de Porţile de Fier debitele au fost în creștere pe sectorul Gruia – Călărași și în scădere pe sectorul Cernavodă – Tulcea.

Debitul la intrarea în țară (secțiunea Baziaș) va fi în creştere (8100 m3/s).

În aval de Porţile de Fier, debitele vor fi în creştere pe sectorul Gruia – Brăila şi relativ staţionare pe sectorul Galaţi – Tulcea.

**2.** **Situația meteorologică în intervalul 15.12.2023, ora 08.00 – 16.12.2023, ora 06.00**

**ÎN ŢARĂ**

Valorile termice au fost în scădere față de intervalul anterior, cu precădere în sud-est, astfel că vremea a devenit apropiată de normalul termic în cea mai mare parte a țării. Cerul a fost temporar noros în regiunile intracarpatice, iar în rest nebulozitatea a fost persistentă. A plouat slab local în Oltenia, Muntenia și Dobrogea și izolat în rest, iar în Transilvania, pe alocuri au fost precipitații mixte. La munte, pe arii restrânse, a nins. Vântul a suflat slab și moderat, cu intensificări pe crestele din vestul Carpaților Meridionali, unde rafalele au depășit 60...70 km/h, dar și în Dobrogea, mai ales pe litoral și în deltă, unde vitezele au fost de 45...55 km/h. La ora 20 era strat de zăpadă la munte și măsura, în platformele stațiilor meteorologice, până la 56 cm în Munții Făgăraș, dar pe suprafețe mici și în depresiunile din estul Transilvaniei (până la 3 cm). Temperaturile maxime s-au încadrat între 2 grade la Târgu Lăpuș, Joseni și Darabani și 9 grade la Drobeta Turnu Severin, Jimbolia, Alba Iulia și Târgu Jiu, iar la ora 06 se înregistrau valori termice cuprinse între -5 grade la Huedin și 6 grade la Constanța, Constanța-dig și Mangalia. S-a semnalat ceață, în special la începutul intervalului, pe arii restrânse în Banat, Crișana, Oltenia, Muntenia, Transilvania și Moldova.

***Observație*:** *de ieri dimineață de la ora 6 au fost în vigoare 4 atenționări cod galben pentru fenomene meteorologice periculoase imediate, 2 emise de către SRPV Sibiu și câte 1 emisă de către SRPV Craiova și SRPV Constanța.*

**LA BUCUREŞTI**

Valorile termice au fost în scădere față de intervalul anterior, astfel că vremea a devenit normală termic. Cerul a fost înnorat, iar în primele ore ale zilei a plouat slab. Vântul a suflat slab și moderat. Temperatura maximă a fost de 5 grade la toate stațiile meteorologice, iar la ora 06 se înregistrau 3 grade.

**3. Prognoza meteorologică în intervalul 16.12.2023, ora 08.00 – 17.12.2023, ora 08.00**

**ÎN ŢARĂ**

Vremea va deveni apropiată de normalul termic al perioadei, astfel că temperaturile maxime se vor încadra între -2 și 7 grade, iar cele minime în general între -5 și 0 grade. Nebulozitatea va persista în Oltenia, Muntenia și Dobrogea, unde pe arii restrânse vor fi ploi slabe. În restul teritoriului cerul va fi variabil, cu înnorări în prima parte a zilei, când numai izolat vor mai fi precipitații slabe, mixte în Transilvania și ploi în Moldova. Vântul va sufla slab și moderat, cu unele intensificări în sud-est și în zona montană înaltă. Pe alocuri va fi ceață.

**LA BUCUREŞTI**

Vremea va deveni normală termic, astfel că temperatura maximă va fi de 2...4 grade, iar cea minimă de -4...-1 grad. La începutul zilei vor fi înnorări, dar probabilitatea de precipitații va fi redusă. Vântul va sufla slab și moderat.

1. ***CALITATEA APELOR***

***Administrația Națională Apele Române*** informează despre producerea, în în 15.12.2023, la ora 11:40, pe suprafața Acumulării Paleu, valea Comorilor, in intravilanul localității Paleu, județul Bihor, s-a observat o peliculă de posibile produse petroliere. Echipa ABA Crisuri s-a deplasat in teren pentru prelevare de probe si intervenție. Vom reveni cu informații suplimentare.

***Administrația Națională Apele Române*** informează că în urma fenomenelor hidrometeorologice din ultimele zile pe cursurile de apă din bazinele hidrografice Someș-Tisa au fost antrenați plutitori, atât de origine naturală (resturi vegetale), cât și de origine antropică (în special PET-uri, cu o frecventa de la 20 la 35 PET-uri pe minut în data de 15.12.2023, pe râul Someș, în secțiunea Satu Mare). Personalul A.B.A. Someș-Tisa monitorizează situația și acționează pentru limitarea efectelor fenomenelor. De asemenea, au fost informate și autoritățile în domeniul gospodăririi apelor din Ungaria în scopul colaborării în cazul în care situația o va impune.

***Administrația Națională Apele Române*** revine cu informații referitor la poluarea accidentală cu motorină produsă în data de 14.12.2023, la ora 15:35, în incinta FFC Environment SRL Ianca, județul Brăila, în urma unei manevre greșite survenite în timpul urcării pe cântar a unui autovehicul venit pentru încărcarea de materiale reciclabile, precizând faptul că inspectori din cadrul SGA Braila s-au deplasat la sediul societatii mai-sus mentionate, unde au constatat ca motorina scursa din rezervorul vehicului avariat nu a ajuns in apa sau sol. Pelicula formata, doar pe o suprafata betonata, a fost stransa prin imprastierea si colectarea unui strat de pamant si rumegus. Au fost dispuse masuri de curatare completa a zonei si de refacere a stocului de materiale petroabsorbante, precum si termene de realizare a acestora.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii. Se mentine Planul de restrictii in alimentarea cu apa - treapta III, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei III de aplicare a restrictiilor.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și pentru S.C. AQUAVAS S.A. VASLUI – Sucursala Vaslui din acumularea Solesti.

1. ***CALITATEA MEDIULUI***
2. **În domeniul aerului**

ANPM informează că în data de 14.12.2023 media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită la staţiile: B-9,B-27,B-25,B-16,B-23,B-15,B-28 (mun Bucuresti). Disp MMAP.

***Agenţia Naţională pentru Protecţia Mediului*** informează că, din rezultatele analizelor efectuate în data de 14.12.2023 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon). **A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile: B-9, B-27, B-25, B-16, B-23, B-15, B-28 (mun. București).** Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**